Ember (Lightway)

## Ember

"A csillagok porából tört elő a horda. Lángolt minden a nyomában"Ismeretlen feljegyzés az emberekről

### Populáció

kb 100 milliárd

*Ez az oldal a Lightwayben megjelenő fajról szól. A többi azonos nevű fajért nézd meg az alábbi oldalt: Ember (Egyértelműsítő lap)*

## A távoli világ vándorai

Az emberiség pontos származási helyét senki sem ismeri. A legendák alapján sokan úgy gondolják, hogy a galaxis másik feléről jöttek egy Föld nevű bolygóról. Az Exodusista hit úgy tartja, hogy állítólag egykoron együtt éltek az Istenekkel a Föld nevű bolygón ahol örök és gondtalan élet várt rájuk. De a saját gyarlóságuk és hibáik miatt el kellett hagyniuk a szent helyet mely paradicsomként szolgált a számukra. Voltak azonban olyan halhatatlan istenek akik megszánták őket. Ők voltak azok akik a harminc gigantikus kolonizáló hajót építettek és a száműzött emberekkel neki indultak, hogy új hazát keressenek. Az emberek ezt a második kornak, az Exodusnak nevezik. Egy 472 évig tartó utazás a galaxison keresztül melyről számtalan történet és legenda maradt fent. Érdemes megemlíteni, hogy az emberek később a bolygókat melyeket kolonizáltak az őket irányító istenekről nevezték el akiknek nagyrésze addigra már eltűnt vagy meghalt. Ezzel pedig új időszámítást is kezdtek és beléptek a harmadik korba. Bár sokan kételkednek a vallás és az istenek tényleges létezésében, hiszen a természetfeletti történésekre nincs magyarázat. Egy biztos: Az út megtörtént és bizonyos személyek, ha nem is természetfelettiek voltak bizonyítottan léteztek. régészek a mai napig rengeteg relikviát találnak, távoli bolygókon. Ezek határozottan olyan tárgyaknak tűnnek melyeket az emberek hátrahagyhattak az útjuk során. A flotta mérete amivel az emberek érkeztek azonban vitattot. Bár az Exodus könyve azt írja, hogy 30 hajó indult el és 29 érkezett meg egy bolygóra (A Kirniták elvesztek az úton) a mai emberi populációból visszavezetve azonban ezek a számok még a legnagyobb elképzelhető hajókkal sem jönnének ki. Emellett Kirnita feljegyzésekből tudni, hogy léteztek kisebb praktikusabb felderítő bárkák is melyekkel ők többször is összetűzésbe kerültek. A pontos számításokkal kapcsolatban azonban sose lehetünk biztosak mivel a flotta jelentős része elpusztult a Kirnnel vívott csatában vagy a bolygók első városainak felépítésére szolgált, egyet pedig Sangurn vitt magával mikor a hátrahagyott legénységéért indult. Ő azonban eltűnt az úton.

## Felépítés

Az emberek a legtöbb fajnál alacsonyabbak. A férfiak átlagban mindössze 180 cm magasak, míg a nők 170 cm körüliek. Semmiféle, különleges izomzattal vagy érzékszervel nem rendelkeznek. Azonban pont ez teszi őket erőssé. Egy ember könnyen alkalmazkodik a számára előnytelen környezethez is. Pillanatok alatt feltalálja magát és győzedelmeskedik bármilyenek is legyenek a körülmények. A faj másik nagy előnye a szaporulata. Senkinek se közelíti meg a populáció növekedése azt a számot amit az emberek produkálni képesek. Egy ember 18 évesen már teljesen harcképes, rövid kiképzés után, gyorsan bevethető. Ezt a számot csak az Ivaliszkek közelítik meg és csak a mantidák tudták túllépni a nagy invázió alatt. Az emberek a puszta tömegüknél fogva is, rendkívül veszélyesek a galaxis többi fajára nézve.

## A két testvér háborúja

Az emberek két nagyobb csoportra szakadtak az idők során. A Ganümidai koloniális szövetségre és az Ayrai föderációra. Egy véres polgárháború során történt ez, amit a Testvérháborúként emlegetünk. A Ganümidaiak egy, szigorú és militáns rendszerben élnek. “Mindent egymásért, egységben és erőben”; ”Az emberiség az első.” Szokták mondani. Nehezen tűrik meg az idegeneket és inkább a világtól izoláltan élnek ritkán beleavatkozva a politikába. A másik frakció a kisebb és fiatalabb ámde prosperáló Ayrai föderáció.

## Rokonok

A Fexirek és Kirniták az emberek elszakadt leszármazottainak tekintendők. Közösülésre limitáltan képesek.

* Ember anya képes Kirnita gyereknek életet adni és ez fordítva is igaz, bár ott orvosi beavatkozásra lehet szükség.
* Fexir anya számára viszont mindkét rokonnal való gyermeknemzés életveszélyes, általában abortusszal jár.
* Fexir apa képes bárkivel közös utód létrehozására.

## Ember játékos karakterek

* ✝ Neo Doug
* Dean Beckett
* Luck Worther
* Davon Zadrix
* Izabella "Easy Jet" Jetson
* "Polaris" Abigail ’Aby’ Grim
* Cadian Camdros
* ✝ Morgan Sheridan "Kék Lidérc"
* Günther Yuugen

## Ismert ember nem játékos karakterek

* Nassi Levayya
* Lexter Shanto
* Lilith Shanto

 Art by: Quentinycastel